recursal/SuperWikiNEXT-32B huggingface dataset:
**رضا پہلوی** (پیدائش 30 اکتوبر 1960ء) جو سابقہ ایرانی سامراجی ریاست کے ولی عہد اور جلا وطن کیے گئے پہلوی خاندان کے سربراہ ہیں۔ وہ ایران کے آخری بادشاہ محمد رضا پہلوی اور ملکہ فرح دیبا کے سب سے بڑے بیٹے ہیں۔

رضا نکالے گئے ایک خود ساختہ مخالف گروہ، قومی مجلس ایران کے بانی اور سابق لیڈر اور ایران کی اسلامی جمہوری حکومت کے بڑے حریف ہیں۔

بطور ولی عہد، رضا نے لابوک، ٹیکساس کے نزدیک ریز ایئر فورس بیس میں فضائی فوجی تربیت کے لیے سنہ 1977ء میں انقلاب ایران سے دو سال پہلے ایران چھوڑ دیا۔ وہ اُس وقت کے بعد سے ایران واپس کبھی نہیں آئے۔

ابتدائی زندگی اور تعلیم
-----------------------

محمد رضا پہلوی اور ملکہ فرح، اُن کے ولی عہد بیٹے کی پیدائش کے بعد ہسپتال میں۔
رضا پہلوی تہران، ایران میں پیدا ہوئے، وہ شاہ ایران محمد رضا پہلوی اور شاہ بانو ایران فرح پہلوی کے سب سے بڑے جائز بیٹے تھے۔ رضا کے بہن بھائیوں میں ان کی بہن فرحناز پہلوی، بھائی علیرضا پہلوی، بہن لیلا پہلوی، سوتیلی بہن شہناز پہلوی شامل ہیں۔

ثانوی تعلیم مکمل کرنے کے بعد سامراجی ایرانی فضائی فوج میں وہ جونیئر افسر کی حیثیت سے قبول کیے گئے، تاہم سنہ 1977ء میں سترہ برس کی عمر میں ریاستہائے متحدہ میں فضائی فوجی تربیت کے لیے ایران چھوڑ دیا۔ انھوں نے ولیمز کالج میں ایک سال گزارا، لیکن ایران میں کھلبلی مچنے کے بعد انھیں چھوڑنے کو مجبور کیا گیا۔[*حوالہ درکار*] شاہی نظام ختم ہونے اور اسلامی جمہوریہ نظام نافذ ہونے کے بعد رضا نے کبھی ایران کی طرف مُڑ کر نہیں دیکھا۔

انھوں نے یونیورسٹی آف ساؤتھرن کیلی فورنیا سے سیاسیات میں بی ایس سی کیا ہے۔

 رضا پہلوی سنہ 1973ء میں ولی عہد ایران کے طور پر۔
ولی عہد نے کامیابی کے ساتھ امریکی فضائیہ کا انڈرگریجویٹ پائلٹ ٹریننگ پروگرام لابوک، ٹیکساس کے سابق ریز ایئر فورس بیس سے مکمل کیا۔ اس کے فوراً بعد ایران عراق جنگ شروع ہوئی، رضا نے اسلامی جمہوریہ ایران کی مسلح افواج کے چیف کمانڈر، جنرل ولی اللہ فلاحی کو خط میں خود کو پائلٹ کے طور پر رکھنے کی پیشکش کی۔ ان کی پیشکش ٹھکرا دی گئی تھی۔

27 جولائی 1980ء میں والد کے انتقال کے بعد وہ پہلوی خاندان کے سربراہ بن گئے تھے۔

ایران کے جلا وطن ولی عہد رضا پہلوی کا خیال ہے کہ تہران میں موجودہ حکومت کے بر سر اقتدار رہتے جوہری معاہدے پر بات چیت کا کوئی ’خاطر خواہ‘ نتیجہ نہیں نکل سکتا۔

حوالہ جات
---------

1. ↑  این کے سی آر - اے یو ٹی شناخت کنندہ:  — اخذ شدہ بتاریخ: 23 نومبر 2019
2. 1 2 3
3. 1 2  مصنف: ڈئریل راجر لنڈی  — خالق: ڈئریل راجر لنڈی
4. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
5. ↑  Maciej Milczanowski (2014)، "US Policy towards Iran under President Barack Obama's Administration" (PDF)، Hemispheres: Studies on Cultures and Societies، Institute of Mediterranean and Oriental Cultures Polish Academy of Sciences، **29** (4): 53–66، ISSN 0239-8818
6. ↑  "کناره‌گیری شاهزاده رضا پهلوی از شورای ملی ایران؛ اعضای جدید انتخاب شدند"۔ صدای آمریکا (بزبان فارسی)۔ اخذ شدہ بتاریخ 03 جنوری 2018
7. ↑  "Archived copy"۔ 6 جنوری 2013 میں اصل سے آرکائیو شدہ۔ اخذ شدہ بتاریخ 06 جنوری 2013  تحقق من التاريخ في: `|archive-date=` (معاونت)
8. ↑  "Reza Pahlavi's biography on his official website"۔ 24 ستمبر 2018 میں اصل سے آرکائیو شدہ۔ اخذ شدہ بتاریخ 12 جنوری 2019  الوسيط `|url-status=` تم تجاهله (معاونت)
9. ↑  An Interview with Reza Pahlavi. Mideastnews.com. February 2002. Retrieved on 9 June 2012.
10. ↑  ایران کے رضا پہلوی جوہری معاہدے پر مایوس, *اردونیوز*
**غلونکی** (انگریزی:stye) اردو میں پشتو لفظ غُلُنکے سے آیا ہے جس کا مطلب ہوتا ہے گند یا گندی بو والا۔ یہ آنکھ کی ایک بیماری کا نام ہے جو دانے کی شکل کی ہوتی ہے۔ یہ دانہ آنکھ کی اندر بھی آ سکتا ہے اور انکھ کی بیرونی طرف بھی ہو سکتا ہے۔ اس دانے کو اگر رگڑ لیا جائے اور اس سے پانی نکل آئے تو اس کی بو بہت ہی گندی قسم کی ہوتی ہے۔ یہ کچھ دنوں میں خود بخود ٹھیک بھی ہوجاتی ہے لیکن علاج کرنا چاہیے کیونکہ کوئی پتہ نہیں شاید آنکھ کہ اور بیماریوں کو جنم دے۔

اردو نام غلونکی نہیں ہے۔ اردو میں اسے گوہانجنی یا گہانجنی کہتے ہیں۔ پنجابی میں گونہہ ترکی کہتے ہیں۔ تعجب خیز امر یہ ہے کہ غلونکی گونہہ ترکی اور گوہانجنی میں ایک قدر مشترک ہے گوہ یا گونہہ اور غول تینوں الفاظ ہم معنی ہیں اور اس کے معنی ہیں فضلہ یا انسانی فضلہ جہاں تک اس سے بدبو آنے کا دعویٰ ہے اس میں کوئی حویقت نہیں غلونکی اور غلنکے دونوں پشتو کے الفاظ ہیں اور فرق محق علاقائ تلفظ کا ہے۔ عمومی اس کو گرمی پہنچا کر جلد پکانے کی کوشش کی جاتی ہے جس کے لیے روایتی طریقہ یہ بھی ہے کہ اپنی ہتھیلی پر تیزی سے انگلی رگڑیں جب انگلی گرم ہوجائے تو اسے دانے پر لگائیں اس سے فوری سکون بھی ملتا ہے اور دانہ جلدی پک کر پھوٹ بھی جاتا ہے۔
اس سلسلے میں ایک دلچسپ ٹوٹکہ بھی ہے۔ کہتے ہیں جسے گونہہ ترکی(ر کے نیچے زیر اور ک پر تشدید)نکلے وہ جاکر کسی کے دروازے پر دستک دے جب صاحب خانہ پوچھے "کون" تو کہے میں ہوں گونہہ ترکی میرے سے اتری اور آپ کو چمٹی(چپکی)، اس سے جو گالی گلوچ برا بھلا سننے کو ملے اسے سن کر بھاگ لے تو گونہہ ترکی یا گہانجنی ٹھیک ہوجائے گی۔[*حوالہ درکار*]
سموک (مارٹل کامبیٹ)
سموک مارٹل کامبیٹ کہانیوں اور کھیلوں کی ایک شخصیت ہے۔

شکل
---

سموک کو مارٹل کامبیٹ 2 میں سکارپین اور سب زیروہ کی طرح ایک ننجا دکھایا گیا۔ مارٹل کامبیٹ 3 اور اس کے بعد اس کو سائے ریکس اور سیکٹور کے طرح ایک روبوٹ دکھایا گیا۔ اس کی شکل کی خاص بات یہ ہے کہ اس میں سے ہر وقت دھواں نکل رہا ہوتا ہے۔ اس کو تیزی سے چلنے کی بھی صلاہیت ہے۔ سموک کو امومن ایک خفیہ کھلاڑی ہی سمجھا جاتا ہے۔ مارٹل کامبیٹ 3 میں اس کو ایک کوڈ کے ساتھ ہی استعمال کیا جا سکتا تھا۔

سپاہانہ فن
----------

مارٹل کامبیٹ ارماگیڈن میں سموک جاپان کی **جوڈو** اور شمالی چین کی **می ٹسو** استعمال کرتا ہے۔ اس کا ہتھیار ایک قسم کا کلہاڑا ہی ہے۔

بیرونی روابط
------------

| سموک

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
**رنجیت کور** (انگریزی: Ranjit Kaur)
بھارتی پنجاب کی ایک ممتاز پنجابی گلوکارہ ہیں،  اور ایک سابق اداکارہ ہیں۔ وہ محمد صادق کے ساتھ اپنے ڈبلز کے لیے بھی مشہور ہیں۔ انھوں نے بطور گلوکارہ اور اداکارہ کچھ پنجابی فلموں میں بھی کام کیا ہے جس میں رانو 1982ء، گڈو (1985ء)، پٹولا (1987ء) اور پنیہ دی رات (2009ء) شامل ہیں۔ آج کل رنجیت کور سولو گانے میں گا رہی ہیں۔ وہ کچھ دوسرے فنکاروں کے ویڈیو گانے بھی کر رہے ہیں۔

ذاتی زندگی
----------

رنجیت کور پنجاب کے ضلع روپڑ میں والد گیانی آتما سنگھ کے ہاں پیدا ہوئیں۔روپڑ میں پرائمری اسکول کی تعلیم مکمل کرنے کے بعد گیانی آتما سنگھ اپنے خاندان کے ساتھ لدھیانہ چلے گئے۔ 1966ء میں دسوی میں رنجیت کور کی پردیہ امر سنگھ شیرپوری کے ساتھ ریکارڈ کی گئی۔ دو گانے ریکارڈ کیے گئے۔وہ دو گانے ان کی جوڑی محمد صادق جی کے ساتھ تھی۔ رنجیت کور نے استاد جناب باقر حسین کو اپنا استاد مقرر کیا۔

مزید دیکھیے
-----------

* تونبی

حوالہ جات
---------

1. ↑  "ਪੰਜਾਬੀ ਸੱਭਿਆਚਾਰ ਦਾ ਅਸਲ ਸਿਰਨਾਵਾਂ"۔ ਪੰਜਾਬੀ ਟ੍ਰਿਬਿਊਨ۔ 30 ਮਾਰਚ 2013۔ اخذ شدہ بتاریخ 10 ਨਵੰਬਰ 2014  تحقق من التاريخ في: `|access-date=, |date=` (معاونت)
2. ↑  "ਕਾਲਜ ਵਿੱਚ ਤੀਆਂ ਮਨਾਈਆਂ"۔ ਪੰਜਾਬੀ ਟ੍ਰਿਬਿਊਨ۔ 11 ਅਗਸਤ 2011۔ اخذ شدہ بتاریخ 16 ਜੂਨ 2012  تحقق من التاريخ في: `|access-date=, |date=` (معاونت)
3. ↑  "ਨਿਊਜ਼ੀਲੈਂਡ 'ਪੰਜਾਬੀ ਕਲਚਰਲ ਫੈਸਟੀਵਲ-2011' ਵਿੱਚ ਪੰਜਾਬੀ ਗਾਇਕਾਂ ਵੱਲੋਂ ਰੌਣਕਾਂ"۔ ਰੋਜ਼ਾਨਾ ਅਜੀਤ۔ 22 ਅਗਸਤ 2011۔ اخذ شدہ بتاریخ 16 ਜੂਨ 2012  تحقق من التاريخ في: `|access-date=, |date=` (معاونت)
[*مردہ ربط*]سانچہ:ਮੁਰਦਾ ਕੜੀ
**فحش نگاری** جنسی موضوعات کے مظاہر پر مبنی مواد کو کہتے ہیں جس کا مقصد جنسی تسکین ہو۔ فحشنگاری میں متنوع وسیط استعمال ہو سکتے ہیں، جن میں کتابیں، رسالے، تصاویر، خاکے، صوتی مسجل، فلم، منظرہ وغیرہ شامل ہیں۔

تاریخ
-----

طبعسازی کی ایجاد کے بعد فحشنگاری دنیا میں کتابوں کے ذریعے سے پھیلنا شروع ہوئی۔ مختلف ممالک میں فحش نگاری پر مختص رسالے چھپنے لگے۔ مناظرہ مسجل کی ایجاد اور عام ہونے کے بعد فحش فلموں کا کاروبار دنیا بھر کے گھروں میں پہنچ گیا۔ ان فلموں کی پیداوار زیادہ تر مغربی ممالک میں ہوتی ہے مگر اس کا شکار تمام دنیا کے باسی ہو گئے، بالخصوص تیسیری دنیا کے نوجوان۔ انٹرنیٹ کی آمد کے بعد فحشنگاری کی پہنچ میں گوگل جیسے تلاشکندہ کی بدولت انقلاب آیا جس نے ساری دنیا کو اپنی لپیٹ میں لے لیا۔ 2012 میں گوگل نے فحش تصاویر کی ریاستہائے متحدہ امریکا کے اندر رہنے والے افراد کے لیے پہنچ میں پابندی لگا دی مگر اس کے باہر فحشنگاری کے پھیلاو میں بھرپور معاونت کرتا رہا۔ مغربی حکومتیں انٹرنیٹ پر دنیا کے کسی ملک میں بھی آزادی اظہار کے نام پر پابندی کی پر زور مخالفت کرتی ہیں۔ بعض مبصرین کے نزدیک مغربی فحشنگاری کا پھیلاو دنیا کی دوسری تہذیبوں کے خلاف مغربی ممالک کا موئثر ہتھیار ہے۔

موبائل نے فحش نگاری کے پھیلاؤ میں کافی اہم کردار ادا کیا ہے۔ آج ہر کوئی جسے معاشرہ میں شریف سمجھا جاتا ہو یا رذیل فحشنگاری کا شکار ہو چکا ہے۔ آدھے سے زیادہ لوگ سماج کے ڈر سے فحش نگاری سے دور رہتے ہیں لیکن موبائل فون نے تمام مسائل حل کردیے اب آپ جتنا اور جب چاہیں فحشنگاری سے محظوظ ہوں کسی کو علم نہیں ہوگا۔
**سنیل کا قانون** (جسے **قانونِ انعطاف** (Law of refraction) بھی کہتے ہیں) وہ کلیہ ہے جو انعطاف اور زاویہ وقوع کے درمیان تعلق کی وضاحت کرتا ہے۔ جب روشنی یا دوسری امواج دو مختلف واسطوں کے درمیان حدِ فاصل میں سے گذر رہی ہوں۔ جیسے کہ پانی شیشہ اور ہوا وغیرہ
بصریات میں یہ قانون رے ٹریسنگ (ray tracing) کے لیے استعمال ہوتا ہے۔ جس کے ذریعے زاویہ وقوع اور زاویہ انعطاف معلوم کیا جاتا ہے۔ جبکہ تجربی بصریات (experimental optics) میں یہ قانون انعطاف نما معلوم کرنے کے لیے استعمال کیا جاتا ہے۔ یہ قانون مابعد المواد (metamaterials) کے لیے بھی تسلی بخش ہے۔ جس میں روشنی منفی زاویہ انعطاف (negative angle of refraction) میں منفی انعطاف نما (negative refractive index) کے ساتھ (پیچھے کی طرف) مڑتی ہے۔

سنیل کے قانون کے مطابق وقوع (incidence) اور انعطاف (refraction) کے زاوِیوں کے جیبوں (Sines) کی نسبت، دو واسطوں میں طور سمتاروں (phase velocities) کے مساوی یا انعطاف نما (indices of refraction) کی نسبت کے متبادل (reciprocal) کے مساوی ہوتی ہے۔

{\displaystyle {\frac {\sin \theta \_{2}}{\sin \theta \_{1}}}={\frac {v\_{2}}{v\_{1}}}={\frac {n\_{1}}{n\_{2}}}}

  

یہاں ’θ‘ وہ زاویہ ہے جو دو واسطوں کے درمیان حد کے عمود (normal) سے ناپا جاتا ہے۔ اور ’v‘ متعلقہ واسطے میں روشنی کی رفتار ہے۔ اور ’n‘ متعلقہ واسطے کا انعطاف نما ہے۔

سلیس الفاظ میں قانون انعطاف کی وضاحت یو کی جا سکتی ہے۔

روشنی کا انعطاف درج ذیل قوانین کے تحت عمل میں آتا ہے۔

1. شعاعِ واقع (incident ray)، شعاعِ منعطف (ray of refraction) اور نقطہءِ وقوع (point of incident) پر عمود (normal) تینوں ایک ہی مستوی پر واقع ہوتے ہیں۔

2. کسی دیے گئے دو واسطوں میں زاویہ وقوع کے سائن (sine) اور زاویہ انعطاف کے سائن میں ایک مستقل نسبت رہتی ہے۔

یعنی

{\displaystyle {\frac {\sin \theta \_{i}}{\sin \theta \_{r}}}=n}
یہاں پر Sineθ i زاویہ وقوع کا سائن اور Sineθ r زاویہ انعطاف کا سائن ہے۔ اور n ,مستقل نسبت ہے۔

کلی داخلی انعکاس
----------------

 تفصیلی مضمون کے لیے **کلی داخلی انعکاس** ملاحظہ کریں۔

زاویہ انعطاف
------------

وہ زاویہ جو شعاع منعطف، نقطہ وقوع پر عمود (normal) کے ساتھ بناتی ہے زاویہ انعطاف (Angle of Refraction) کہلاتا ہے۔
1934 میں کراچی رگبی ٹیم 
اس کھیل میں دونوں طرف پندرہ پندرہ کھلاڑی ہوتے ہیں۔ گیند بیضوی شکل کی ہوتی ہے اور جب وہ لڑھک رہی ہو یا اچھل رہی ہو تو کھلاڑیوں کو اسے ہاتھ سے اٹھانے کی اجازت ہوتی ہے۔ کھلاڑی گیند ہاتھ میں اٹھائے ہوئے بھاگتا ہے۔ فریق مخالف کا کھلاڑی اس کا پیچھا کرے تو وہ گیند اپنے کسی ساتھی کی طرف پھینک دیتا ہے۔ ابط وہ گیند لیے ہوئے دوڑ جاری رکھتا ہے اوراسے ٹھکرا کر مخالف کے گول میں پہنچانے کی کوشش کرتا ہے۔ گول کی بلیاں 11 فٹ اونچی ہوتی ہیں۔ جب کسی قاعدے کی خلاف ورزی یا فاول ہوتا ہے تو اسکرم بنایا جاتا ہے جس میں دونوں طرف کے آٹھ آٹھ فارورڈ آمنے سامنے کھڑے ہو جاتے ہیں اور اپنے سروں کو جھکا لیتے ہیں۔ اب گیند دونوں قطاروں کے درمیان پھینکی جاتی ہے اوراس پر قبضہ کرنے کے لیے جنگ شروع ہو جاتی ہے۔ جو کھلاڑی مخالف کے گول کے اندر والے رقبے میں سب سے پہلے زمین پر گیند کو چھولے وہ پہلی کوشش کا حقدار ہو جاتا ہے اور اسے تین پوائنٹ ملتے ہیں۔ پوائنٹ کے شمار کرنے کا طریق کار مختلف ملکوں میں مختلف ہے۔ 

| * د
* ب
* ت
دنیا کے مشہور کھیل |
| --- |
| 
* اسکوائش
* اسکیٹنگ
* برج
* بلیئرڈ
* بل فائٹنگ
* بیڈمنٹن
* بیس بال
* پولو
* تاش
* ٹیبل ٹینس
* ٹینس
* کرکٹ
* گولف
* ہاکی
* مکے بازی
* واٹر پولو
* آبی کشتی
* ڈربی
* باسکٹ بال
* جمناسٹک
* جوڈو
* سافٹ بال
* فٹ بال
* ڈائس (کھیل)
* کشتی رانی
* گلی ڈنڈا
* سومو کشتی
* دیسی کشتی
* والی بال
* ایتھلیٹکس
* ڈرافٹس
* شطرنج
* تیر اندازی

 |

|  |  |
| --- | --- |
|  | ویکی ذخائر پر **رگبی** سے متعلق سمعی و بصری مواد ملاحظہ کریں۔ |
**سلطان خاتون** ( عثمانی ترکی زبان: *سلطان خاتون* )، جرمیانیوں کے حکمران سلیمان شہ بے کی بیٹی تھی۔ وہ سلطنت عثمانیہ کے سلطان بایزید اول کی بیوی تھیں۔ 1378ء میں، سلیمان شاہ نے، سلطان مراد اول کے پاس ایک ایلچی بھیجا، اس کی بیٹی، سلطان ہاتون اور ولی عہد بایزید کے درمیان میں شادی کی تجویز پیش کی۔ اس نے اپنے علاقے کو کرامانیوں کے حملوں سے بچانا چاہا، اس نے اس شادی کی تجویز پیش کی اور اپنی بیٹی کوتاہیا کو جہیز کے طور پر، اس کی اقتدار کی کرسی اور کئی دوسرے جرمیائی شہروں کی پیشکش کی۔ مراد نے راضی ہو کر زیادہ تر سلطنت حاصل کر لی۔ [5]

خاندان
------

سلطان خاتون ایک اناطولیہ کے شہزادے سلیمان شاہ بے کے ہاں پیدا ہوا تھا، جو جرمیانیوں کا حکمران تھا۔  اس کی والدہ مطہر ہتون، جنہیں پیار سے 'ابائیڈ' کہا جاتا ہے،  اپنے بیٹے سلطان ولاد کے ذریعے مولانا جلال الدین محمد رومی، جو صوفی نظام کے بانی، مولانا جلال الدین محمد رومی کی پوتی تھیں۔  اس کے دو بھائی تھے، الیاس پاشا اور حزیر پاشا۔

شادی
----

1378ء میں، سلیمان شاہ نے، سلطان مراد اول کے پاس ایک ایلچی بھیجا، اس کی بیٹی، سلطان ہاتون اور ولی عہد بایزید کے درمیان میں شادی کی تجویز پیش کی۔ اس نے اپنے علاقے کو کرامانیوں کے حملوں سے بچانا چاہا، اس نے اس شادی کی تجویز پیش کی اور اپنی بیٹی کوتاہیا کو جہیز کے طور پر، اس کی اقتدار کی کرسی اور کئی دوسرے جرمیائی شہروں کی پیشکش کی۔ مراد نے راضی ہو کر زیادہ تر سلطنت حاصل کر لی۔ 

تاریخ ساز اس دولت کی گواہی دیتے ہیں جو شادی کی دعوت کے دوران میں ظاہر کی گئی تھی۔  شادی کی دعوت میں Karamanids، Hamidoğu، Mentesheoğlu، Saruhanids، Isfendiyarids اور مملوک سلطان کے ایلچی سبھی موجود تھے۔ تاریخ نگاروں نے ان قیمتی تحائف کو بیان کیا ہے جو گازی ایورینوس، عثمانی مارچر لارڈ نے یورپ میں شادی کے لیے لائے تھے، جس میں سونے کے کپڑے، سونے کے پھولوں سے بھری دو سو سونے اور چاندی کی ٹرے شامل تھیں۔ 

شادی کی دعوت کے دوران، حمیدیلی سلطنت کے حکمران حسین بی کے ایلچی نے مراد کو اپنا سیلک بیچنے کی پیشکش کی۔ جب، اس کے بعد، مراد کوتاہیا آیا، حسین بی نے اپنے ایلچی کو فروخت کی رسمی کارروائیوں کو مکمل کرنے کے لیے بھیجا۔

حوالہ جات
---------

1. ↑  Cemil Çiftçi (2008)۔ Âşıkpaşazâde Tarihi۔ Mostar۔ صفحہ: 112۔ ISBN 978-6-051-01018-2
2. ↑  Colin Imber (1990)۔ The Ottoman empire: 1300–1481۔ Isis۔ صفحہ: 27۔ ISBN 978-9-754-28015-9
3. ↑  Mehmet Fuat Köprülü (1966)۔ Edebiyat araştırmaları۔ Türk Tarih Kurumu Basımevi۔ صفحہ: 76
4. ↑  Necdet Öztürk (30 جنوری 2014)۔ Osmanlı Sosyal Hayati۔ Işık Yayıncılık Ticaret  تحقق من التاريخ في: `|date=` (معاونت)
5. 1 2 3 4 5 6  Kaçar 2015ء
6. ↑  Mohamed El-Fers (1992)۔ Mevlana Rumi۔ Mohamed El-Fers۔ صفحہ: 107۔ ISBN 978-9-053-30049-7
7. ↑  Leonard Lewisohn (1999)۔ The Heritage of Sufism: The legacy of medieval Persian Sufism (1150–1500)۔ Oneworld۔ صفحہ: 118۔ ISBN 978-1-85168-189-1
**سلونی چوپڑا** ایک ہندوستانی نژاد آسٹریلوی اداکارہ اور ماڈل ہیں ، جو ہندی فلموں اور ٹیلی ویژن میں کام کرتی ہیں۔ 2018 میں ، وہ ساجد خان کے خلاف جنسی ہراساں کرنے کے الزامات عائد کرنے کے بعد می ٹو تحریک (انڈیا) میں شامل ہوگئیں۔

ابتدائی زندگی
-------------

سلونی چوپڑا کی پیدائش ممبئی مہاراشٹر انڈیا میں ہوئی تھی ۔ آسٹریلیا میں ان کی پرورش ان کے دادا دادی نے کی تھی۔ 18 سال کی عمر میں وہ ہندوستان واپس آئیں۔ ان کی والدہ ملبوسات ڈیزائنر تھیں ، سلونی چوپڑا نے فلموں کے سیٹ پر ان کی مدد کرتی رہیں۔ انھوں نے نیشنل انسٹی ٹیوٹ آف فیشن ٹیکنالوجی (NIFT) سے فیشن ڈیزائننگ کا کورس کیا ہے۔

کیریئر
------

سلونی چوپڑا نے اداکاری کے کیریئر کا آغاز 2013 میں ہونے والی مختصر فلم *مایا* سے کیا، جس کی نمائش کین فیسٹول میں بھی ہوئی۔ انھوں نے اپنے ٹیلی ویژن کی شروعات 2016 میں ہونے والے شو *ایم ٹی وی گرلز آن ٹاپ* میں ایشا جے سنگھ کے طور پر کی۔ *مینز ایکس* پی کے مطابق ، "2016 میں ایم ٹی وی کے شو *گرلز آن ٹاپ* میں ان کی باتوں سے جذباتی تعلق رکھنے والی نوجوان خواتین پرستار میسر آئیں۔"

سن 2016 میں ، انھوں نے *انڈین ایکسپریس* کے مطابق اپنے انسٹاگرام اکاؤنٹ پر جو مواد شیئر کیا وہ "بے باکانہ فوٹو شوٹ" اور "معاشرے میں دقیانوسی تصورات کو توڑنے اور خواتین سے متعلق حساس امور کو اجاگر کرنے کی کوشش" کی حیثیت سے بیان کیا تھا ۔ بعد اس کی پانچ حصوں کی سیریز فوٹو اور مضامین 2018 میں ، انھوں نے اضافی تصاویر شائع کیں جن کے بارے میں *انڈیا ٹوڈے* نے اطلاع دی کی سلونی چوپڑا چاہتی ہیں کہ "خواتین اور مرد اپنی خامیوں کا جشن منائیں کیونکہ کوئی بھی کامل نہیں ہے۔"

وہ بالی ووڈ فلم *ریس 3* (2018) اور ٹیلی ویژن سیریز *سکریوڈ اپ* (2018) میں بھی نظر آئیں۔ اداکارہ بننے سے پہلے ، وہ کرش 3 اور کِک (2014 فلم) میں بطور اسسٹنٹ ڈائریکٹر کام کرتی تھیں۔ انہوں نے رندیپ ہوڈا کے لیے ایک اسٹائلسٹ کے طور پر بھی کام کیا ہے۔ ایک ماڈل کے طور پر وہ مینز ایکس پی کے نومبر 2018 میگزین کے سرورق پر چھپی۔

اعزاز
-----

* سال 2019 کی ایڈیٹر کی پینل فیمنسٹ وائس آف دی ایئر: سالونی چوپڑا (کوسمو انڈیا)

فلمی گرافی
----------

| سال | عنوان | کردار | زبان | نوٹ |
| --- | --- | --- | --- | --- |
| 2018 | *ریس 3* |  | ہندی |  |

ٹیلی ویژن سیریز
---------------

| سال | سیریز | ادارہ | کردار |
| --- | --- | --- | --- |
| 2016 | *ایم ٹی وی گرلز آن ٹاپ* | ایم ٹی وی | ایشا جے سنگھ |
| 2018 | *مصیبت زده(Screwed up)* |  | میگی |

حوالہ جات
---------

1. ↑  "Race 3 cast Crew"۔ filmibeat۔ 15 June 2018

بیرونی روابط
------------

* انٹرنیٹ مووی ڈیٹابیس (IMDb) پر سلونی چوپڑا
* انسٹا گرام پر سلونی چوپڑا
**فرسودگی** (انگریزی: *burnout*) علمِ نفسیات کی ایک اصطلاح ہے جس سے مراد طویل المدتی تھکن اور کام کی طرف دلچسپی میں کمی ہونا ہے۔ گمان کیا جاتا ہے کہ یہ پیشہ وارانہ دباؤ (مثلاً کام کی کثرت) کی شدت کا نتیجہ ہوتا ہے۔ البتہ، ایسے شواہد بھی موجود ہیں کہ اس کے کئی اسباب ہوتے ہیں اور انسانی مزاج و رغبت سے متعلق عوامل اہم کردار ادا کرتے ہیں۔ وسیع تر شہرت کے باوجود، فرسودگی کو کوئی علاحدہ عارضہ قرار نہیں دیا جاتا۔

اصطلاح
------

**فرسودگی** دراصل انگریزی اصطلاح **برن آؤٹ** (*burnout*) کا متبادل ہے۔ برن آؤٹ کی اصطلاح معنوی لحاظ سے جیٹ اور راکٹ انجنوں کے غیر فعال ہوجانے کی حرکت کو بیان کرتی ہے۔ سائنس دانوں نے 1960ء کی دہائی میں پہلی بار **برن آؤٹ** کی اصطلاح منشیات استعمال کرنے کے شدید اثرات بیان کرنے کے لیے استعمال کی۔ تاہم اس اصطلاح کو مقبولیت ہربرٹ فریڈنبرگر (انگریزی: *Herbert Freudenberger*) سے ملی جو نیو یارک کا ایک ماہرِ نفسیات تھا۔ اُس نے اس اصطلاح کو اپنی حالت بیان کرنے کے لیے استعمال کیا۔ دن میں بحیثیت ماہرِ نفسیات کُل وقتی کام کرنے کے ساتھ ساتھ، رات میں منشیات کے عادی مریضوں کے علاج کے لیے اُس نے اپنی خدمات رضاکارانہ طور پر پیش کیں۔ مسلسل کام کے باعث اپنی شخصیات میں رونما ہونے والی تبدیلیوں کو اُس نے 1973ء میں ایک پیشہ وارانہ نفسیاتی رسالے میں **برن آؤٹ** کی اصطلاح سے ظاہر کیا۔ 1974ء میں ہربرٹ فریڈنبرگر اور جیرالڈائن رچلسن نے اپنی کتاب ’’Burnout: The High Cost of High Achievement‘‘ (اردو: ’’فرسودگی: گراں قدر کاموں کی گراں قیمت‘‘) میں انسانی زندگی پر اس اصطلاح کا اطلاق کیا۔ اُنھوں نے فرسودگی کو ترغیب یا محرک کے خاتمے کے طور پر بیان کیا، خصوصاً جب کسی شخص کی ایک مقصد یا رشتے کے تعلق سے مطلوبہ نتائج حاصل کرنے کی کوشش ناکام ہو جائے۔

اُردو زبان میں اس موضوع پر تحقیقی کام نہ ہونے کے باعث، **برن آؤٹ** کی متبادل کوئی اُردو اصطلاح موجود نہیں۔ جامعہ کراچی میں ماسٹرز کی سطح پر ایک تحقیقی مقالے میں ’’تکان‘‘ کی اصطلاح استعمال کی گئی۔ تاہم لفظ ’’تکان‘‘ کے عمومی رائج معانی کے پیشِ نظر **برن آؤٹ** کی متبادل اُردو اصطلاح **فرسودگی** زیادہ مناسب معلوم ہوتی ہے۔ اُردو لغت کے مطابق:

|  |  |  |
| --- | --- | --- |
| "| (ادبیات) کثرتِ استعمال سے کسی لفظ، ترکیب یا خیال کا اپنے اثرِ تازگی سے محروم ہوجانا۔۔۔۔۔ تازگی اور ندرت سے محروم ہوجانا ادبیات کی اصطلاح میں فرسودگی کہلاتا ہے۔  | "|

فارسی زبان میں اسے **فرسودگیِ شغلی** یا **کارزَدگی** کہا جاتا ہے۔

حوالہ جات
---------

1. 1 2  ایلیسن بوٹے (2010ء)۔ ’’Setting Boundaries with Your Aging Parents: Finding Balance Between Burnout and Respect‘‘، آئی ایس بی این: 9780736938594، صفحہ: 8، ہارویسٹ ہاؤس پبلشرز، اوریگن، امریکا۔
2. ↑  سیوئن پیڈرسن (1998ء)۔ ’’Teacher Burn-out in America آرکائیو شدہ (Date missing) بذریعہ oveerik.net (Error: unknown archive URL)‘‘۔ تحقیقی مقالہ۔ صفحہ: 18۔ شعبۂ انگریزی، دی نارویجین یونیورسٹی آف سائنس اینڈ ٹیکنالوجی۔
3. ↑  محمد عمار ضیا (2012ء)۔ ’’جامعہ کراچی کے اساتذہ میں تکان کے اسباب کا تحقیقاتی مطالعہ‘‘۔ تحقیقی مقالہ برائے ماسٹرز، شعبۂ تعلیم، جامعہ کراچی۔
4. ↑  اُردو لغت (تاریخی اُصول پر)۔ جلد سیزدہم (13)۔ صفحہ: 893۔ اُردو لغت بورڈ (ترقیِ اُردو بورڈ)، کراچی۔
مختلف النوع سماعتی آلات جنہیں لوگ سننے میں سہولت کے لیے دنیا کے مختلف گوشوں میں استعمال کرتے ہیں۔
**سماعتی آلات** (انگریزی: Hearing aid) ان چیزوں کو کہا جاتا ہے جن سے سننے کی صلاحیت اس قدر بہتر ہوتی ہے کہ آواز ہم کلام ہونے والے کو صاف سنائی دے جو سماعت کی کمی سے دو چار ہوتا ہے۔ سماعتی آلات آلات بیش تر ممالک میں طبی آلات کے زمرے میں رکھے گئے ہیں۔ سماعتی آلات بہ طور خاص ان آلات کو کہا جاتا ہے جس میں سننے سے قاصر یا اونچا سننے والے لوگ اپنی روز مرہ کی زندگی کو معمول پر لانے کے لیے استعمال کرتے ہیں۔ اس زمرے سے وہ آلات الگ ہیں جنہیں لوگ گھر میں عوامی مقامات پر موسیقی اور اسی طرح آواز پر مشتمل پروگراموں کو یک گونہ انداز میں یا بغیر کسی اور کو متاثر کیے سنتے ہیں۔

حکومتوں کی امداد
----------------

سماعت سے محرومی دیگر معذوریوں کی طرح ایک معذوری ہے۔ یہ آبادی کے ایک محدود حصے کو متاثر کرتی ہے۔ اس وجہ سے سماعتی آلات آسانی سے دست یاب نہیں ہوتے۔ اس کے علاوہ چونکہ بازار میں مانگ کم ہوتی ہے، اس وجہ سے اس سلسلے میں مصنوعات بنانے والی کمپنیاں ان آلات کو مہنگی قیمتوں میں بیچتے ہیں۔ اس کی وجہ سے ان آلات کو متمول افراد تو آسانی سے خرید لیتے ہیں، مگر دشواری غریب افراد کو پیش آتی ہے، جن کی حد بساط ان آلات کی متحمل نہیں ہوتی ہے۔ ایسے میں حکومتوں اور غیر سرکاری سرکاری اور امدادی تنظیموں کا کردار بہت اہم ہوتا ہے اور لوگوں کی مدد کا ایک اہم ذریعہ ہوتا ہے۔

2017ء میں حکومت ہند نے سطح غربت سے نیچے زندگی گذارنے والے معمر افراد کے لیے ایک نئی اسکیم کا اعلان کیا۔ اس کا نام ’’نیشنل پالیسی فار سینئر سٹیزنس‘‘ کا نام دیا گیا۔ اس کے تحت معمر افراد کو زیادہ بہتر خدمات فراہم کرنے کی گنجائش رکھی گئی ہے۔ دیگر سہولتوں کے ساتھ ساتھ اس پالیسی کے تحت پہیہ دار کرسی، سماعتی آلات اور سہارے کے لیے لکڑی فراہم کرنے کی گنجائش رکھی گئی ہے۔

مزید دیکھیے
-----------

* سماعت

حوالہ جات
---------

1. ↑  غریب معمر افراد کو وہیل چیئراور سماعتی آلات
سوداویہ (melancholia) کا لفظ ایک نفسیاتی کیفیت کو ظاہر کرتا ہے اور اسے مزاجی اضطرابات (mood disorders) میں شمار کیا جاتا ہے۔ سوداویہ میں پیدا ہونے والے خلل دماغ کی وجہ سے متاثرہ شخص پر ایک ایسی کیفیت طاری رہتی ہے جو غیر مخصوصہ اكتِئاب (depression) کی علامات سے ساتھ ظاہر ہو۔ موجودہ علم نفسیات میں اسے کبیر اكتِئابی اضطرابات (major depressive disorders) میں شمار کیا جاتا ہے جو اصل میں مزاجی اضطرابات کی ہی ایک قسم ہوتی ہے۔ اس مرض کی وجہ سے مریض میں زندگی سے لگاؤ، ولولۂ حیات اور فعالیت ختم ہوجاتی ہے اور مجموعی طور پر وہ غمگینی، رنجیدگی، کاہلی، پرہیز گفتار اور افسردگی کا شکار رہتا ہے۔ ان ہی متفرق کیفیات کی وجہ سے اس قسم کے مزاج کو تاریخی طور پر مالیخولیا (یعنی سودا سے سوداوی اور سوداویہ) بھی کہا گیا ہے، سودا کے معنی تاریکی کے آتے ہیں اور اسی وجہ سے حکمت میں اسے نظریۂ اخلاط (humorism) کی رو سے خلطِ سوداء کی زیادتی کی وجہ سے پیدا ہونے والا مزاج (temperament) بھی تسلیم کیا جاتا ہے۔

حوالہ جات
---------

1. ↑  ایک طبی لغت بنام ڈورلینڈ میں سوداویہ (مالیخولیا) کا اندراج۔

|  |  |
| --- | --- |
|  | ویکی ذخائر پر **سوداویہ** سے متعلق سمعی و بصری مواد ملاحظہ کریں۔ |



| * د
* ب
* ت
جذبات (فہرست) |
| --- |
| جذبات | 
* تعظیم
* شفقت
* اعتراض
* نزع
* استعجاب
* لطف
* غصہ
* صدمہ
* ناراضی
* اضطراب ذہنی
* بے حسی
* جذبہ بیداری
* کشش
* شفقت
* رحم
* توہین
* قناعت
* شکست
* پژمردگی
* رغبت
* مایوسی
* کراہت
* وجد
* شرمندگی
* ہم دردی
* توجہ
* گرم جوشی
* حسد
* بشاشت
* ہیجان
* خوف
* جھنجھلاہٹ
* غم
* تقصیر
* خوشی
* نفرت
* Homesickness
* امید
* خوف
* عداوت
* تذلیل
* Hysteria
* عشق
* Insecurity
* بے عزتی
* Interest
* Irritation
* Isolation
* حسد
* Loneliness
* Longing
* محبت
* Lust
* سوداویہ
* غفلت
* یاد ماضی (نفسیات)
* Panic
* Passion
* Pity
* مسرت
* غرور
* Rage
* Regret
* Rejection
* Remorse
* Resentment
* خود اعتمادی
* Sentimentality
* شرم
* Shock
* Sorrow
* Spite
* Suffering
* Surprise
* ہمدردی
* Tenseness
* Wonder
* Worry

 |  |
| تصور آفاقs | 
* عدمیت
* رجائیت
* قنوطیت
* گوشہ نشینی
* قنوطیت مطلق

 |
**فریدہ اختر پوپی** ، جو اپنی اسٹیج نام **ببیتا کے** نام سے جانی جاتی ہیں ،  ایک بنگلہ دیشی فلمی اداکارہ ہیں۔ وہ 1970 کی دہائی کی بنگلہ دیشی فلموں میں ایک مشہور اداکارہ تھیں۔وہ ستیجیت رے کے *ڈسٹنٹ تھنڈر* میں اپنی اداکاری کے لیے مشہور ہیں ، جو 1943 کے بنگال قحط کے بارے میں ایک ناول پر مبنی ہے ، جس نے 1973 میں 23 ویں برلن انٹرنیشنل فلم فیسٹیول میں گولڈن بیئر کا انعام جیتا تھا۔ وہ 1970 کی دہائی سے لے کر 1990 کی دہائی تک بنگلہ دیشی فلموں میں بطور اداکارہ سرگرم رہیں۔  ببیتا نے 350 سے زیادہ فلموں میں کام کیا۔ 1975 میں قومی فلم ایوارڈ جیتنے کے بعد ، انھوں نے مسلسل تین بہترین اداکارہ انعامات جیتے۔ انھوں نے 1986 میں *بہترین اداکار* ، 1997 میں *بہترین پروڈیوسر* اور 2002 اور 2012 میں دو بار *بہترین معاون* اداکارہ کا ایوارڈ جیتا۔  اس کے علاوہ ، انھیں سال 2016 میں لائف ٹائم نیشنل فلم ایوارڈ سے بھی نوازا گیا۔

حوالہ جات
---------

1. ↑  Leonard Maltin (September 2, 2014)۔ Leonard Maltin's 2015 Movie Guide۔ Penguin Group US۔ صفحہ: 614۔ ISBN 978-0-698-18361-2
2. ↑  "Babita Akhtar"۔ distressedchildren۔ اخذ شدہ بتاریخ 07 اکتوبر 2015
3. ↑  জীবনে পূর্ণতার সুখ পেতে যাচ্ছি : ববিতা۔ poriborton.com (بزبان بنگالی)۔ 10 جولا‎ئی 2019 میں اصل سے آرکائیو شدہ۔ اخذ شدہ بتاریخ 10 جولا‎ئی 2019  الوسيط `|url-status=` تم تجاهله (معاونت)

بیرونی روابط
------------

* انٹرنیٹ مووی ڈیٹابیس (IMDb) پر فریدہ اختر ببیتا
**سلیم بی بی بھروانا** ایک پاکستانی سیاست دان ہیں جو اگست 2018 سے پنجاب کی صوبائی اسمبلی کی رکن ہیں۔ ان کی سیاسی وابستگی پاکستان تحریک انصاف سے ہے۔

سلیم بی بی سن 2018 سے پنجاب کی صوبائی اسمبلی  کی رکن رہی ہیں۔سلیم بی بی نے 13 اگست 2018 کو پنجاب صوبائی اسمبلی کی رکنیت کا حلف اٹھایا۔

ابتدائی اور ذاتی زندگی
----------------------

سلیم بی بی بھروانا یکم جنوری 1957 کو پاکستان کے شہر جھنگ میں پیدا ہوئیں اور ان کی مستقل رہائش جھنگ ہی میں ہے۔ ان کے والد کا نام مہر محمد اقبال ہے۔ سلیم بی بی کی تعلیم کے بارے میں کوئی قابل تصدیق مواد میسر نہیں ، گمان غالب ہے کہ وہ پڑھی لکھی نہیں ہیں۔

سلیم بی بی بھروانا کی بیٹی غلام بی بی بھروانا دو دفعہ قومی اسمبلی کی رکن رہ چکی ہیں، پہلی دفعہ 2002 سے 2007 کی اسمبلی میں اور دوسری دفعہ 2008 سے 2013 کی قومی اسمبلی میں۔ سلیم بی بی زراعت سے منسلک ہیں اور اس کے ساتھ ساتھ وہ سیاست دان بھی ہیں ۔

سیاسی کیریئر
------------

وہ 2018 کے عام انتخابات میں حلقہ پی پی 96 (چنیوٹ چہارم) سے پاکستان تحریک انصاف کی امیدوار کے طور پر پنجاب کی صوبائی اسمبلی کے لیے منتخب ہوئیں۔ 

سلیم بی بی پنجاب اسمبلی میں نووارد ہیں اور پڑھی لکھی بھی نہیں ہیں اس وجہ سے وہ خاموش طبع اور غیر فعال صوبائی اسمبلی رکن ہیں جو کسی بھی قائمہ کمیٹی کی رکن نہیں ہیں۔ توجہ دلاؤ نوٹس اور اسمبلی میں ایک بھی سوال نہیں پوچھا ، نہ ہی کسی اسمبلی کی قرارداد میں شریک رہیں چاہے وہ نجی ہو یا مشترکہ۔

حوالہ جات
---------

1. 1 2  "سلیم بی بی بھروانا کی پنجاب صوبائی اسمب سرکاری سیاسی کوائف"۔ www.pap.gov.pk۔ Punjab Assembly۔ اخذ شدہ بتاریخ 14 اکتوبر 2018
2. ↑  "نئے ممبران 245- دو جوڑے صوبائی اسمبلی پنجاب میں: پنجاب صوبائی اسمبلی میں نئے چہروں کی بہار"۔ 2 June 2013
3. ↑  "Election Results 2018 - Constituency Details"۔ www.thenews.com.pk (بزبان انگریزی)۔ The News۔ اخذ شدہ بتاریخ 29 جولا‎ئی 2018
**سلیپنگ بیوٹی** (انگریزی: Sleeping Beauty) ایک 1959 میں امریکی متحرک موسیقی کی فنتاسی فلم ہے۔ والٹ ڈزنی کی طرف سے تیار کردہ نیند کی خوبصورتی پر مبنی چارلس پیراولٹ۔ 16 ویں ڈزنی اینی میٹڈ فیچر فلم ، یہ 29 جنوری 1959 کو بوئنا وسٹا ڈسٹری بیوشن کے ذریعہ سینما گھروں میں ریلیز ہوئی۔ اس میں مریم کوسٹا ، ایلینر آڈلی ، ورنا فیلٹن ، باربرا لڈی ، باربرا جو ایلن ، بل شرلی ، ٹیلر ہومس اور بل تھامسن کی آوازیں شامل ہیں۔

کہانی
-----

جب شاہ اسٹیفن اور اس کی ملکہ کے پاس ایک نئی شہزادی پیدا ہوتی ہے تو پوری سلطنت خوش ہوتی ہے۔ ایک تقریب میں ، فلورا ، پودوں اور میری ویتھ - تین اچھی پریوں نے بچے کو جادو کے تحائف عطا کیے۔ لیکن ملیفیننٹ نامی ایک شیطان جادوگرنی ظاہر کرتی ہے اور میری ویدر کے بے ہودہ تبصرے کی وجہ سے ، وہ شہزادی پر لعنت بھیجتی ہے - کہ وہ چرخے کی تکلا پر انگلی لگانے کے بعد اپنی 16 ویں سالگرہ کے موقع پر غروب آفتاب سے پہلے ہی مر جائے گی۔ شکر ہے ، میری ویدر نے جادو کرسٹ کرتے ہوئے چیزوں کا رخ موڑ دیا ہے جس سے شہزادی - اورورا نامی گہری نیند میں پڑسکتی ہے اور اس کے سچے پیار سے بوسہ جاگتی ہے۔ پریوں نے اورورا کو جنگل میں ایک کاٹیج میں لے جایا تاکہ اسے ملیفیسنٹ کی نظروں سے دور رکھیں اور اسے اپنے ہی بچے کی حیثیت سے برائیر روز کہتے ہیں۔ اپنی 16 ویں سالگرہ کے موقع پر ، ارورہ کی ملاقات شہزادہ فلپ سے ہوئی ، جو ایک بادشاہ کا بیٹا ہے جس کی اپنی بادشاہی بہت جلد شاہ اسٹیفن کے ساتھ مل جائے گی - اور اس کی محبت ہو جاتی ہے۔ میلفیسینٹ کی خوفناک پیش گوئہ اس وقت پوری ہو جاتی ہے جب وہ ارورا کو گھومنے والی گھومتی پھرتی والی پہیے پر انگلی سے چکنے اور سو جاتی ہے ، پھر شہزادہ فلپ کو گرفت میں لیتی ہے۔ یہ جانتے ہوئے کہ شہزادہ پریشانی میں ہے ، تین اچھی پریاں ممنوعہ پہاڑ پر میلفیسنٹ کے قلعے کی طرف گامزن ہیں۔ لیکن شہزادہ جلد ہی ملیفینٹ کی بریٹ کی فوج اور ملیفیسینٹ کی بری منتروں کی طاقت کے خلاف اپنے آپ کو کھڑا کرتا ہے۔ جس میں کانٹے کا جنگل اور ملیفیسینٹ کے خلاف لڑائی شامل ہے جب وہ اپنے آپ کو ڈریگن میں بدل جاتی ہے۔

حوالہ جات
---------

1. ↑   — اخذ شدہ بتاریخ: 8 اپریل 2016
2. 1 2   — عنوان : Sleeping Beauty
3. ↑   — اخذ شدہ بتاریخ: 8 اپریل 2016
4. ↑   — اخذ شدہ بتاریخ: 8 اپریل 2016
5. 1 2  عنوان : The Disney Films — صفحہ: 152 — ناشر: کراؤن پبلشنگ گروپ  — ISBN 978-0-517-55407-4
6. ↑  عنوان : Walt Disney — صفحہ: 63
7. 1 2
8. ↑  باکس آفس موجو فلم آئی ڈی (سابقہ اسکیم):
9. ↑  Swedish Film Database film ID:
10. ↑   — اخذ شدہ بتاریخ: 14 اپریل 2017
11. ↑   — اخذ شدہ بتاریخ: 30 اکتوبر 2016

بیرونی روابط
------------

* *سلیپنگ بیوٹی* امریکی فلم انسٹی ٹیوٹ کیٹلاگ (American Film Institute Catalog) پر
* *سلیپنگ بیوٹی* آل مووی پر  ویکی ڈیٹا پر  (45151) کی خاصیت میں تبدیلی کریں
* **سلیپنگ بیوٹی** باکس آفس موجو (Box Office Mojo) پر
* سلیپنگ بیوٹی آئی ایم ڈی بی پر (انگریزی میں)
* **سلیپنگ بیوٹی** روٹن ٹماٹوز (Rotten Tomatoes) پر
* *سلیپنگ بیوٹی*  ٹی سی ایم موویز ڈیٹا بیس (TCM Movie Database) پر
سولہ اضلاع
یہ ایک ایسی کثیرالاضلاع شکل (polygon) ہوتی ہے جس کی 17 سطحیں ہوتی ہیں۔ منظم سولہ اضلاع (regular hexadecagon) صرف پرکار اور سیدھے خط سے بنایا جا سکتا ہے اور اس کا اندرونی زاویہ 157.7 ہوتا ہے۔ اندرونی زاویوں کا مجموعہ 2520 ہوتا ہے۔ 

  

{\displaystyle angle=180-{\frac {360}{16}}}
  

{\displaystyle angle=157.5}

### تعمیر

منظم سولہ اضلاع بنانے کا طریقہ

رقبہ
----

منظم سولہ اضلاع جس کے کنارے (edge) کی لمبائی t ہو اس کا رقبہ مندرجہ ذیل قائدے سے نکالا جا سکتا ہے۔ 

  

{\displaystyle A=4t^{2}\cot {\frac {\pi }{16}}=4t^{2}({\sqrt {2}}+1)({\sqrt {4-2{\sqrt {2}}}}+1)}
  


| * د
* ب
* ت
منظم کثیر الاضلاع |
| --- |
| اضلاع کی تعداد کے لحاظ سے فہرست |
| 1 سے 10 تک اضلاع | 
* واحد الاضلاع
* ثانی الاضلاع
* تکون
* چکور
* مخمس
* مسدس
* ہفت اضلاع
* ہشت اضلاع
* نو اضلاع
* دس اضلاع

 |
| 11 سے 20 تک اضلاع | 
* گیارہ اضلاع
* بارہ اضلاع
* تیرہ اضلاع
* چودہ اضلاع
* پندرہ اضلاع
* سولہ اضلاع
* سترہ اضلاع
* اٹھارہ اضلاع
* انیس اضلاع
* بیس اضلاع

 |
| دیگر | 
* تیس اضلاع
* Tetracontagon
* ہزار اضلاع
* دس لاکھ اضلاع
* لامتناہی اضلاع

 |
| کثیر ضلعی ستارہ | 
* ستارہ مخمس
* ستارہ مسدس
* ستارہ ہفت اضلاع
* ستارہ ہشت اضلاع
* ستارہ نو اضلاع
* ستارہ دس اضلاع
* ستارہ گیارہ اضلاع
* ستارہ بارہ اضلاع

 |

|  |  |
| --- | --- |
|  | ویکی ذخائر پر **سولہ اضلاع** سے متعلق سمعی و بصری مواد ملاحظہ کریں۔ |
سندیل (مارٹل کامبیٹ)
**سندیل** مارٹل کامبیٹ کہانیوں اور کھیلوں کی ایک شخصیت ہے۔

تاریخ
-----

مارٹل کامبیٹ سیریز میں سندیل کی کہانی بہت انوکھی ہے۔ سندیل مارٹل کامبیٹ کی وہ واحد شخصیت ہے جو ایک مدت کے لیے زندہ لاش تھی (مارٹل کامبیٹ 3 میں)۔ اس کو شاوخان (مارٹل کامبیٹ) نے اپنے افواج کو آگے کرنے کے لیے ایک فسم کی چابی کے طور پہ استعمال کیا۔ سندیل کو بالآخر اس کی بیٹی کٹانا (مارٹل کامبیٹ) نے بچا لیا۔ سینڈیل دراصل ایک رانی ہے اور اس کے خوفناک صورت کے باوجود یہ دراصل ایک بہت اچھے دل کی ملیکہ ہیں۔

سپاہانہ فن
----------

سندیل کو مارٹل کامبیٹ ڈیسیپشن میں دو سپاہانہ فن دیے گئے ہیں: **زواچوان** اور **فو جاؤ پائ**۔ دونوں چین میں پیدا ہوئے۔ فو جاؤ پائ کا مطلب کالے شیر کا انداز ہے۔ سندیل کو ہتھیار کے طور پہ **گوان داو** دیا گیا ہے۔

بیرونی روابط
------------

سندیل

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
ایک ایسا نقشہ جس میں وہ ممالک دکھائے جاتے ہیں جہاں عوامی سنگساری عدالتی یا غیر عدالتی نوعیت کی سزا ہو۔
**سنگساری** (انگریزی: Stoning) ایک قسم کی سزائے موت ہے جس میں ایک گروہ کسی شخص پر مسلسل پتھر اُٹھا اُٹھا کر مارتا ہے، جب تک کہ معتوب شخص اس بے رحمانہ عمل کی وجہ اس جہاں سے فنا نہ کر جائے۔ یہ سزا قدیم دور میں بدترین اعمال اور گناہوں کے لیے دیا جاتا تھا۔ اس سزا کے جدید دور میں کچھ قوانین میں شامل کیے جانے سے تنازعات رو نما ہوئے۔

اس سزا کا تذکرہ تورات اور تلمود میں بھی ہوا ہے۔ تاہم پچھلی کئی صدیوں میں یہودی علما نے اتنی حد بندیاں لگا رکھی ہیں کہ اس پر عمل کیا جانا عملًا ناممکن ہے۔ حالانکہ قرآن میں سنگساری یا اس کے عربی زبان کے متبادل لفظ **رجم** کا تذکرہ نہیں ملتا، تاہم ایسی احادیث موجود ہیں جس میں یہ سزا کا ذکر ملتا ہے، خصوصًا کسی شادی شدہ مرتکب زنا کے لیے۔

سنگساری اور پتھراؤ میں فرق
--------------------------

جدید دور میں پتھراؤ اور سنگساری میں بڑا فرق ہے۔ سنگساری دنیا کے کچھ حصوں میں زنا کے ارتکاب کرنے والوں کو قانونًا سزا ہوتی ہے۔ اس کے بر عکس پتھراؤ کسی حکومت یا عدالت کے حکم کا تابع نہیں ہوتا۔ یہ اکثر منظم بھی نہیں ہوتا، محض مقامی لوگوں کے شدید غصے اور احتجاج کا ذریعہ ہوتا ہے، اس کے پیچھے کسی تنظیم یا سازش نہیں ہوتی ہے۔ سب سے بڑا فرق یہ ہے کہ پتھراؤ کئی بار تنبیہی نوعیت کی ہوتی ہے جس میں کسی شخص کے قافلے، اس کی کار، گھر وغیرہ کو نشانہ بنایا جاتا ہے۔ اگر اس شخص پر نشانہ بھی لگایا جائے تو ضروری نہیں کہ اس کا قتل مطلوب ہو۔ مگر سنگساری ہے ہی لوگوں کو مارنے کے لیے۔ اس کے لیے اکثر مارے جانے والے شخص کو زمین میں کمر تک یا چہرے تک گاڑ دیا جاتا ہے۔ پھر کچھ لوگ یا کوئی ہجوم پتھر اٹھا اٹھاکر اس وقت تک مارنا نہیں روکتا جب تک ایک شخص کی جان نہ لے لی جائے۔ اس سزا دینے کے بعد ناممکن ہے کہ کوئی شخص زندہ رہے۔

تنازعات
-------

عالمی سطح پر انسانی حقوق اور عورتوں کے حقوق کے لیے کام کرنے والے لوگوں نے سزائے موت کے اس طریقے پر کافی تنقید کی ہے۔ ان کے مطابق یہ طریقہ اس لیے بے حد مذموم ہے کیوں کہ اس سے کسی شخص کو سخت اذیتیں دے کر مارنا لازم ہے۔ اس کے علاوہ اس سزا کے طریقے میں ہجومی تشدد کو ہوا ملتی ہے۔ اس سزا کو انجام تک پہنچانے والے لوگ شدید ذہنی تناؤ کا شکار ہوتے ہیں اور شاید یہ حصے داری ان کو بے رحم اور انسانیت سوز حرکتوں کے لیے تیار کرے۔

جدید دور میں اسلامی جمہوریۂ ایران میں کئی بار معلنہ سنگساریوں کو عالمی دباؤ کی وجہ سے روکا گیا ہے۔ اسی طرح سے جنوب مشرقی ایشیا کے ملک برونائی کے سلطان حسن البلقیہ نے عالمی سطح پر سخت تنقید کے بعد 2019ء میں اعلان کیا ہے کہ ان کا ملک ہم جنس پرستی اور زنا کے مرتکب افراد کو سنگسار نہیں کرے گا۔ انہوں نے اپنے خطاب میں کہا کہ برونائی کے عام فوجداری قانون کے تحت دی جانے والی سزائے موت پر عارضی پابندی کا اطلاق شرعی قانون کے تحت سزا پانے والوں پر بھی ہوگا۔

مزید دیکھیے
-----------

* پتھراؤ

حوالہ جات
---------

1. ↑  
"ایران: سنگساری کی سزا واپس"۔ بی بی سی نیوز
2. ↑  
"عالمی تنقید کے بعد برونائی میں ہم جنس پرستی پر سنگساری کی سزا معطل"۔ اردو نیوز

بیرونی روابط
------------

* فارسی فلم ثریا م کی سنگساری میں اس سزا پانے والی ایک عورت کا کلپ
سوق واقف کا ایک منظر
**سوق واقف** قطر کے دار الحکومت دوحہ کا ایک مشہور روایتی بازار ہے۔ یہ بازار روایتی کپڑے، مصالحہ جات وغیرہ کے لیے مشہور ہے۔ اس سوق میں مختلف ممالک کے روایتی کھانے بھی دستیاب ہوتے ہیں۔ اس کے علاوہ شیشہ پینے والے کا بھی یہاں ہجوم لگا رہتا ہے۔ یہ بازار قطر کا قدیم بازار ہے جو سو برس کے قائم ہے۔ ماضی قریب میں اسے گرا کر دوبارہ روایتی طرز تعمیر کے طور پر دوبارہ تعمیر کیا گیا۔ یہ سوق قطر میں آنے والے سیاحوں کے لیے سب سے پہلی ترجیح ہوتی ہے۔

مقام
----

یہ بازار قطر کے مرکز میں مشرب سٹریٹ اور الریان روڈ کے درمیان واقع ہے۔ یہ بازار دوحہ کارنیش کے بہت قریب ہے اور کارنیش سے یہاں پیدل بھی آیا جا سکتا ہے۔

نقل و حمل
---------

سوق واقف میں دوحہ اور دیگر علاقوں سے ٹیکسی اور اربن ٹرانسپورٹ کے ذریعے بہت آسانی سے جا سکتے ہیں۔

ہوٹل
----

سوق میں 3 چھوٹے ہوٹل ہیں جن میں کمروں کی گنجائش بہت کم ہے۔ یہ چھوٹے ضرور ہیں لیکن بہت آرام دہ اور خوبصورت ہیں۔ ان ہوٹلوں کے نام یہ ہیں:

* ہوٹل سوق واقف
* بسم اللہ ہوٹل (قطر کا پہلا ہوٹل) اس میں صرف دو پر تعیش کمرے ہیں
* الخریص ہوٹل

تصاویر
------

* 
* 
* 
* 
* 
* 
* 
*

حوالہ جات
---------

|  |  |
| --- | --- |
|  | ویکی ذخائر پر **سوق واقف** سے متعلق سمعی و بصری مواد ملاحظہ کریں۔ |

بیرونی روابط
------------

* سوق واقف کا رسمی ویب پیج
"سوچتا ہوں" ایک غزل-قوالی ہے جسے نصرت فتح علی خان نے لکھا اور اس کی پیش کش کی ہے ، جو اصل میں برطانیہ 1985 کے دورے میں 28 فروری کو اللہ دتہ سنٹر برمنگھم میں ہوئی تھی۔ اسے متعدد بار مختلف محافل موسیقی میں انھوں نے اور ان کے بھتیجے راحت فتح علی خان نے مقبول کیا تھا۔

2016 ری مکس
-----------

اس کو دوبارہ تخلیق کیا گیا اور 5 جولائی 2016 کو اے ون میلوڈی ماسٹر کے ذریعہ البم ریفارمڈ کے لیے اسے سنگل کے طور پر جاری کیا گیا تھا۔ جو نصرت فتح علی خان کے مختلف تجدیدی گانوں کے ساتھ 16 مارچ 2017 کو ریلیز ہوا.

2018 فلمی ورژن
--------------

اس گیت کو شری نارائن سنگھ کی 2018 کی ہندی فلم بتی گل میٹر چالو کے لیے گیت نگار منوج منتشر اور کمپوزر روچک کوہلی نے تیار کیا تھا۔ "دیکھتے دیکھتے" کے عنوان سے۔ اسے دو ورژنز میں جاری کیا گیا ، پہلے عاطف اسلم اور دوسرے راحت فتح علی خان کا ورژن۔ اس گانے کی تصویر اسٹار کاسٹ شاہد کپور اور شردھا کپور پر دی گئی ہے۔ یہ بھوشان کمار نے اپنے لیبل ٹی سیریز کے تحت تیار کیا تھا ، جس کی بہن تلسی کمار نے بھی اس گانے کو کور کیا تھا۔

عاطف اسلم کے ورژن کی ریلیز کے بعد ، یہ 24 گھنٹوں کے اندر اندر 20 ملین سے زیادہ آرإ کے ساتھ یوٹیوب پر سب سے زیادہ دیکھا جانے والا ہندی گانا بن گیا اور یوٹیوب انڈیا پر نمبر 2 ٹرینڈ بن گیا۔ اس نے آئی ٹیونز انڈیا چارٹ اور بی بی سی ایشین میوزک چارٹ میں بھی نمبر 1 پوزیشن حاصل کی۔

مقبولیت
-------

اس کی مقبولیت کی وجہ سے ، اس گانے کو پاکستان اور بھارت کے کچھ فنکاروں نے کور کیا ہے۔جن میں جنید اصغر اصغر ، سونو ککڑ اور منان بھاردواج بھاردواج شامل ہیں۔ دیگر کورز کو قاضی توقیر ، شریہ کرماکر ، ستیاجیت جینا اور ارشمن نعیم نے جاری کیا۔

2018 فلمی ورژن کے ٹائٹلر لیرکس سوشل میڈیا میم کے طور پر وائرل ہو گئے۔

یہ گانا جو راحت علی خان نے گیا ایک ˈانٹرنیٹ میمˈ بنا. اس میم کا فارمیٹ جتاتا ˈسوچتا ہوں کے وہ کتنے معصوم تھےˈ اور پھر اس کے بعد ˈکیا سے کیا ہو گئے (دیکھتے دیکھتے)ˈ.

مزید دیکھیے
-----------

* نصرت فتح علی خان
* راحت فتح علی خان
* عاطف اسلم
* عاطف اسلم کا ریکارڈ نامہ
**اسٹیلا ریمنگٹن** (Dame Stella Rimington) برطانوی سیکرٹ سروس کی 83 سالہ تاریخ میں ایک عورت کو پہلی مرتبہ فروری 1992ء میں MI5 کا سربراہ بنایا گیا، اسٹیلا ریمنگٹن کی اس حساس ادارے کے سربراہ کے طور پر تعیناتی ادارے کے مرد انٹیلی جینس حکام کو ایک نظر نہ بھائی، برطانوی اخبارات میں خصوصی طور پر ایک طوفان امڈ آیا، حالانکہ اس سے پہلے جب یہ عہدہ مرد حضرات کو تفویض کیا جاتا تھا تو اس کی خبر چند سطروں سے زیادہ نہ ہوتی تھی لیکن سٹیلا ریمنگٹن کی حمایت اور مخالفت میں خبروں اور مضامین کی اشاعت کا ختم نہ ہونے والا سلسلہ شروع ہو گیا۔

سٹیلا ریمنگٹن کو کبھی سیکرٹ سروس کا ڈائریکٹر جنرل نہ بنایا جاتا اگر وہ سینیارٹی کے اعتبار سے یہ عہدہ حاصل کرنے کی اہل نہ ہوتی، اپنی تعیناتی پر ایک بیان میں سٹیلا ریمنگٹن نے کہا کہ ہمارے محکمے کے اوپر اہم ذمہ داریاں عائد ہیں میں کوشش کروں گی کہ ان ذمہ داریوں اور مستقبل میں درپیش چیلنجز سے عہدہ برآ ہوسکوں، ممکن ہے کچھ لوگ میری تعیناتی پر حیرت کا اظہار کریں، میں کوشش کروں گی کہ حکومت خصوصاً وزیرِ اعظم کے اعتماد پر پوری اتر سکوں، سٹیلا ریمنگٹن کی تعیناتی کے بعد MI5 میں کام کرنے والی جاسوس خواتین کو خصوصی مراعات دی گئیں اور وہ اپنے پیش رو مردوں سے زیادہ بہتر خدمات انجام دینے میں کامیاب رہی، مئی 1935ء میں پیدا ہونے والی یہ خاتون ایک انجینئر کی صاحبزادی تھی، اس نے 1958ء میں آکسفورڈ یونیورسٹی سے تعلیم مکمل کی، سٹیلا ریمنگٹن کی 25 سال کی عمر میں جان ریمنگٹن (John Rimington) سے شادی ہوئی، وہ 1969ء میں سیکرٹ سروس میں شامل ہوئی اور کئی برس تک مختلف شعبوں میں کام کرتے کرتے 1992ء میں سیکرٹ سروس کی سربراہ بنی، برطانوی سیکرٹ سروس میں وہ سیاسی موضوعات پر تجزیاتی رپورٹ لکھنے میں اتھارٹی سمجھی جاتی تھی، اسے اپنے پیشے سے اس قدر لگاؤ تھا کہ وہ کبھی کسی خبر کا حصہ نہ بنی اور نہ ہی اس کی کوئی تصویر اخبار میں شائع ہوئی، تاہم ایک مرتبہ جب اس کے شوہر سے ایک صحافی نے تصویر حاصل کر کے اخبار میں شائع کی تو وہ ہکا بکا رہ گئی، سٹیلا نے اپنے شوہر سے وعدہ لے رکھا تھا کہ وہ اسے کبھی بے نقاب نہیں کرے گا اور کسی کو یہ پتہ نہیں چلنے دے گا کہ اس کی اہلیہ سیکرٹ ایجنٹ ہے، سٹیلا ریمنگٹن جب سیکرٹ سروس میں اہم عہدوں پر تعینات تھی تو وہ سیاست دانوں خصوصاً اپوزیشن سے تعلق رکھنے والے ارکانِ پارلیمنٹ کے فون ٹیپ کر کے حکمرانوں تک پہنچایا کرتی تھی، سیکرٹ سروس میں اسے کوڈ نام Mrs. R سے پکارا جاتا تھا۔

سٹیلا ریمنگٹن نے برطانوی سیکرٹ سروس میں تعیناتی کے دوران ایک پرائیویٹ کمپنی کے لیے بھی خفیہ طور پر خدمات انجام دیں، اس نے اس کام کا معاوضہ بھی وصول کیا، 1996ء کو سیکرٹ سروس میں ملازمت پوری ہوجانے پر سٹیلا ریمنگٹن نے اپنی یادداشتیں قلمبند کر کے ایک برطانوی اخبار کے حوالے کر دیں جس کے باعث برطانیہ میں طوفان بپا ہو گیا، سیکرٹ سروس کے مردوں کو یہ کہنے کا موقع مل گیا کہ ایک عورت کو محکمے کا سربراہ بنانے کا یہی انجام ہونا تھا، اس کی یہ یادداشتیں 2001ء میں Open Secret کے نام سے شائع ہوئیں۔

ریٹائرمنٹ کے بعد سٹیلا ریمنگٹن نے جاسوسی پر پانچ ناول بھی لکھے جو یہ ہیں:

* 2004ء میں At Risk
* 2006ء میں Secret Asset
* 2007ء میں Illegal Action
* 2008ء میں Dead Line
* 2009ء میں Present Danger

یہ ناول کافی مقبول ہوئے جبکہ کچھ دیگر تصانیف دوسرے مصنفین سے ساتھ مل کر مشترکہ طور پر لکھے گئے ہیں۔






1. ↑  عنوان : The International Who's Who of Women 2006 — ناشر: روٹلیج  — ISBN 978-1-85743-325-8
سوپر ماریو برادرز
سپر ماریو برادرز 1985 میں جاری ہوا پلیٹ فارم ویڈیو گیم ہے۔
یہ سپر ماریو برادرز سیریز کا پہلا گیم ہے۔ سپر ماریو برادرز میں، کھلاڑی ماریو کنٹرول سنبھالتا ہے جو اپنے دشمن باؤزر سے شہزادی ٹوڈ اسٹول (شہزادی پیچ) کو بچانے کے لیے مشروم سلطنت کا سفر کرتا ہے۔ یہ دو کھلاڑی بھی کھیل سکتے ہیں دوسرا کھلاڑی ماریو کے بھائی لویجی کا کنٹرول سنبھالتا ہے۔

سپر ماریو برادرز دنیا کا انتہائی بااثر اور مقبول ترین ویڈیو گیم شمار کیا جاتا ہے، 2005 میں، IGN کے سروے میں اسے ہروقت کا سب سے عظیم ویڈیو گیم اور سب سے زیادہ فروخت یا ڈاؤن لوڈ ہونے والا اور تقریباً تین دہائیوں سے مقبول ویڈیو گیم قرار دیا گیا ہے۔ 2010ء میں برطانیہ کی مارکیٹ ریسرچ کمپنی ’ون پول‘ کے تحت کروائے گئے سروے میں ماریو بروز کو اب تک کا سب سے بہترین وڈیو گیم قراردیا گیا۔ گیمز کھیلنے والے2ہزار افراد سے کرائے گئے۔ اس پول میں 1985میں متعارف کروایا جانے والے مقبول گیم سپر ماریو برادرز نے پہلی پوزیشن حاصل کی۔ رنگین مشروم سلطنت پر بنائے گئے اس شاندار اینیمیٹڈ گیم کی اب تک 40 ملین کاپیاں فروخت کی جاچکی ہیں۔ ٹاپ20گیمز کی فہرست میں دوسرے نمبر پر 1980میں متعارف کروایا گیا پیک مین اور تیسرے نمبر پر ٹیٹرس کو سب سے زیادہ ووٹ حاصل ہوئے۔

حوالہ جات
---------

1. ↑  "'میریو برادرز' اب تک کا سب سے بہترین وڈیو گیم قرار"۔ روزنامہ جنگ۔ اتوار 29 اگست 2010ء  الوسيط `|seperator=` تم تجاهله (معاونت); تحقق من التاريخ في: `|date=` (معاونت)
2. ↑  "ماریو بروز بہترین ویڈیو گیم قرار"۔ اردو پوائنٹ۔ اتوار 29 اگست 2010ء  الوسيط `|seperator=` تم تجاهله (معاونت); تحقق من التاريخ في: `|date=` (معاونت)

| * د
* ب
* ت
ماریو برادرز سیریز |
| --- |
| گیم | 

|  |  |
| --- | --- |
| ماریو سیریز سے قبل | 
* ڈونکی کانگ
* ڈونکی کانگ جونئیر
* ماریو گیم اینڈ واچ
* ماریو اسپورٹس گیم
* وریکنگ کریو

 |
| ماریو برادر سیریز | 
* ماریو برادز
* سپر ماریو برادز
* سپر ماریو برادز2
* سپر ماریو برادز3

 |
| ماریو دیگر گیم | 
* ڈاکٹر ماریو
* ماریو ٹینس
* سپر ماریو کارٹ
* سپر اسمیش برادز

 |

 | سوپر ماریو برادرز |
| کردار | 
* ماریو
* لویجی
* شہزادی پیچ
* باؤزر
* ٹوڈ
* یوشی
* واریو

 |
مصنوعی طریقے سے بچے کو پیدا کرنے کے ایک طریقے کا مظاہرہ
**زنانہ بانجھ پن** (انگریزی: Female infertility) سے مراد خواتین میں پائی جانے والی مختلف دشواریاں یا وہ مسائل جن کی وجہ سے وہ یا تو استقرار حمل سے قاصر ہو سکتی ہیں یا پھر یہ کہ وہ ہم بستری کے عمل سے ہی اجتناب کریں یا خود کو اس قابل نہ پائیں۔ اس کی مختلف وجوہ ممکن ہے۔ ان میں ماہواری کا غیر مؤقت اور کسی مخصوص دورانیے کے بغیر ہونا، ضرورت سے کہیں زیادہ خون کا اخراج، جس کی وجہ سے طبیعت میں عمومی غیر ملنساری اور یگانگت کی خواہش۔ ہم بستری سے عدم میلان سے یا اس سے اجتناب کا نفسیاتی مسئلہ۔ جسم میں مخصوص نسوانی مادے کی عدم دست یابی یا کم۔ ایاس یا ماہواری کے خاتمے کا کم عمری میں ہی ظاہر ہونا، عورت کے جسم میں تولیدی بیضوں یا انڈوں کا نہ بننا یا کم بننا، لاکھ کوششوں کے باوجود حمل کا نہ قرار پانا یا استقرار حمل کے باوجود پوری حمل کی میعاد تک اس کے بچے کی صورت تک بننے تک قائم نہ رہنا کچھ عام تولیدی دشواریاں ہیں۔ یہ اندازہ کیا گیا ہے کہ اس طرح کے مسائل سے 48 خواتین دنیا بھر میں متاثر ہیں۔ ان میں یہ مسائل سب سے زیادہ جنوبی ایشیا، ذیلی صحرائے افریقا، شمالی افریقا، مشرق وسطٰی، مرکزی / مشرقی یورپ اور وسطی ایشیا میں سب سے زیادہ ہیں۔

خواتین پر بانجھ پن کا غلط الزام
-------------------------------

جہاں ایسے معاملات سامنے آئے ہیں جہاں فی الواقع خواتین بانجھ پن کی شکار ہیں، مگر ترقی پزیر ممالک میں کئی بار عورتوں پر غلط اور بے بنیاد الزامات بھی لگائے جاتے ہیں۔ یہاں اولاد کا وجود مردوں کی مردانگی کی علامت، طاقت اور جنسی صلاحیت کا سر چشمہ سمجھی جاتی ہے۔ یہ تاثر، جو جنسی شناخت کے نتیجے سے ابھرتا ہے، مردوں کو کم تر پیش کرتا ہے اگر ان کے یہاں اولاد نہ ہو۔ اس کے نتیجے میں تولیدی عدم صلاحیت کا سارا الزام خواتین پر لاد دیا جاتا ہے۔ یہ سماجی داغ خواتین کے لیے غیر منصفانہ برتاؤ کا باعث بھی بنتا ہے اور ان کے ساتھ جسمانی تشدد اور زد و کوب کا باعث بنتا ہے۔ یہ بھی دیکھا گیا ہے وہ کئی بار غیر ضروری تکلیف دہ طبی دواؤں کے علاج سے گزرتی ہیں، وہ جھاڑ پھونک اور جادو ٹونا سے بھی گزرتی ہیں اور انتہا یہ بھی ہوتی ہے کہ صحیح البدن خواتین پر بانجھ پن کا لیبل لگا دیا جاتا ہے۔ انھیں طلاق دیا جاتا ہے یا پھر انھیں اپنی زندگی اسی بانجھ پن کے الزام کی وجہ سے کسی سوتن کے وجود کو برداشت کرنا پڑتا ہے۔

مزید دیکھیے
-----------

* خواتین کی تاریخ

حوالہ جات
---------

1. ↑  Mascarenhas M.N.، Flaxman S.R.، Boerma T.، Vanderpoel S.، Stevens G.A. (2012)۔ "National, Regional, and Global Trends in Infertility Prevalence Since 1990: A Systematic Analysis of 277 Health Surveys"۔ PLOS Med۔ **9** (12): e1001356۔ PMC 3525527Freely accessible۔ PMID 23271957۔ doi:10.1371/journal.pmed.1001356
2. ↑  
"Why are women scapegoated in cases of infertility?"
3. ↑  
Infertility and Moral Luck: The Politics of Women Blaming Themselves for Infertility
**زکام** (catarrh) جس کو بعض اوقات رشح بھی کہا جاتا ہے اصل میں نظام تنفس کی بالائی سبیل (tract) کو متاثر کرنے والی ایک عدوی بیماری (infectious disease) ہے جو متعدد اقسام کے virus کی وجہ سے پیدا ہوتی ہے۔ اس بیماری میں عام طور پر سرد زکام (common cold) جیسی علامات شامل ہوتی ہیں۔ عدوی کی وجہ سے ناک کے اندرونی حصے اور سر میں پائی جانے والی مخاطی (mucous) جھلیاں متورم ہو اور سوزشی ہو جاتی ہیں جس کی وجہ سے ناک کا بہاؤ (rhinorrhea)، سانس میں رکاوٹ اور کھانسی کی کیفیات پیدا ہوتی ہیں۔

آسان بیان
---------

اڑ کر لگنے والی بیماری جو انتہائی چھوٹے چھوٹے جراثیم وائرس کی ایک قسم کے ذریعے پیدا ہوتی ہے۔ موسم سرما میں یہ بیماری خوب پھیلتی ہے۔ گلے کا خراب ہونا۔ چھینکیں آنا، ناک بہنا، کھانسی اور کبھی غدود یا سینے میں درد اس بمیاری کی علامتیں ہیں۔ اکثر حرارت بھی ہو جاتی ہے۔ زکام کی حالت میں ضروری ہے کہ مریض آرام کرے یا کم از کم مکان کے اندر رہے۔ گلے کی سوزش دور کرنے کے لیے غرارے کرے اور مخصوص سنونگھنے کی ادویات استعمال کرے۔ ہلکی غذا کھانا ضروری ہے۔ تندرستی اور توانائی معیاری ہو تو زکام پاس نہیں پھٹکتا۔ تھکاوٹ یا گھر سے باہر دیر تک سردی میں رہنے کی وجہ سے توانائی کم ہوتی ہے تو جراثیم غلبہ حاصل کر لیتے ہیں اور زکام لگ جاتا ہے۔ زکام کے مریض کی چھینکوں کی زد سے دور رہنا چاہیے اور اس کا رومال اور تولیہ وغیرہ استعمال نہیں کرنا چاہیے۔

|  |  |
| --- | --- |
|  | ویکی ذخائر پر **زکام** سے متعلق سمعی و بصری مواد ملاحظہ کریں۔ |
سکھ مذہب ایک غیر سامی، آریائی مگر غیر ویدک مذہب ہے۔ اگرچہ یہ دنیا کے بڑے مذاہب میں شامل نہیں تاہم یہ ہندو مت سے پھوٹنے والی ایک شاخ ہے جس کی بنیاد بابا گرو نانک نے پندرہویں صدی کے آخر میں رکھی۔ اس کا مسکن پاکستان اور شمال مغربی بھارت کا وہ خطہ ہے جسے پنجاب کہا جاتا ہے؛ اس کا مطلب ہے پانچ دریاؤں کی سرزمین۔ گرو نانک نے ایک کھتری (جنگجو ذات) خاندان میں آنکھ کھولی لیکن وہ اسلام اور مسلمانوں سے بہت متاثر تھے۔

خدا کے تئیں رائج عمومی تصورات
-----------------------------

خدا کے حوالے سے کسی بھی سکھ کے تصورات کو بہتر انداز میں **مُل منتر** میں بیان کیا جاتا ہے۔ "مُل منتر" سکھوں کے بنیادی عقائد کے مجموعے کو کہتے ہیں۔ اسے گرو گرنتھ صاحب کے شروع میں یوں بیان کیا گیا ہے:

>  ੴ ਸਤਿ ਨਾਮੁ ਕਰਤਾ ਪੁਰਖੁ ਨਿਰਭਉ ਨਿਰਵੈਰੁ ਅਕਾਲ ਮੂਰਤਿ ਅਜੂਨੀ ਸੈਭੰ ਗੁਰ ਪ੍ਰਸਾਦਿ ॥   
> 
> اِک اَونکار سَتّ نام، کرتا پرکھ، نِر بَھو، نِر وَیر - اکال، مورت اجونی، سے بھنگ، گُر پرساد۔  
> خدائے واحد ہی سچ ہے ، وہ خالق ہے، اسے کسی کا ڈر نہیں، اس کی کسی سے دشمنی نہیں، وہ اکیلا ہے، اس کی کوئی صورت نہیں، وہ زندگی اور موت کے چکر سے آزاد ہے، اس کا حصول ہی اصل نعمت ہے
> 
> — 
> 

سکھ مذہب اپنے ماننے والوں کو وحدانیت کی سختی سے تلقین کرتا ہے۔ وحدانیت کا مطلب ہے ایک ہی رب ہے۔ جو ایک غیر واضح اور مبہم صورت میں موجود ہے جسے "اونکارا" کہا جاتا ہے۔ جب خدا کی واضح صفات بیان کی جائیں تو اُسے اونکارا کہا جاتا ہے۔ سکھ مت میں خدا کی کئی صفات بیان کی جاتی ہیں:

1. کرتا یعنی خالق
2. صاحب یعنی بادشاہ
3. اکال یعنی ابدی
4. سَتِ نام یعنی مقدس نام
5. پروردگار یعنی محبت سے پرورش کرنے والا
6. رحیم یعنی رحم کرنے والا
7. کریم یعنی خیر خواہ اور کرم کرنے والا

سکھ مت میں خدا کے لیے "واہے گرو" یعنی "ایک سچا خدا" کے الفاظ بھی آئے ہیں۔ چونکہ سکھ مت وحدانیت کی سختی سے تلقین کرتا ہے اس لیے اس میں اوتار وید پر اعتقاد بالکل نہیں ہے جسے تجسیم اور حلول کا عقیدہ کہا جا سکتا ہے۔ سکھ مت میں خدا مجسم ہو دوسری شکلوں میں نہیں ڈھلتا اور یوں اس مذہب میں اوتار کا تصور بالکل نہیں ملتا۔ سکھ مت بت پرستی کی بھی شدید مخالفت کرتا ہے۔

حوالہ جات
---------

1. 1 2  مذاہب عالم اور تصور خدا اور اسلام کے بارے میں غیر مسلموں کے 20 سوالات از ڈاکٹر ذاکر نائیک، مترجم سید امتیاز احمد، دارالنوادر مطبوعہ موٹروے پریس لاہور
2. 1 2 3 4 5 6 7 8 9  Sikhism – An Introduction’
Dr Sukhbir Singh Kapoor
Vice Chancellor World Sikh University, London
3. ↑  Macauliffe, M.A (1909). The Sikh Religion: Its Gurus Sacred Writings and Authors. Low Price Publications.